Harpia handi

Harpia handia (Harpia harpyja) Harpia generoko animalia da. Hegaztien barruko Accipitridae familian sailkatua dago.

Harpia arranoa Ertain Amerikatik Hego Amerikara hedatzen da Argentina eta Txile izan ezik, eta baso tropikal euritsu, heze eta hostotsuetan bizi da, zuhaitz handienetako goiko adaburuetan bere kabia eraikiz.

Panamako animali nazionala da eta harro hitz egiten dute bertan bere indarrez, edertasunez, elegantziaz eta adorez.

 Ezaugarriak 
Arrano hau munduko arrano eta hegazti harraparirik boteretsu, sendo, mardul eta indartsuena da, nahiz eta hegalen luzeran 6 arrano baino txikiagoa izan, gorputz luzeran eta pisuan handiena da (Japoniar itsasoko Pigargoarekin batera) eme handiak 9-10 kg-ra helduz. 2 metroko hegal luzera du punta batetik bestera eta tamaina handiko hegaztia izanik zein baso hostotsuenetan bizi izanik ere ikaragarrizko abilezia du abiadura bizian joateko zuhaitz eta hosto ugarien artean.

15 zm-ko atzapar sendo eta zorrotzak ditu (arrano guztietan handienak eta kodiak artz erraldoien tamainakoak) eta atzapar zorrotz horiek estutzeko duen indar ikaragarria eransten badiogu animali handiak ehizatzeko gai da. Esaten da, gizon baten garezurra apurtzeko moduko indarra dutela euren atzapar sendoak estutzean, baita gizon baten besoa edota hanka odol fluxurik gabe uzteko heina ere, gorputzaren atal hori gogor estutuz gero.

 Elikadura 
Hegazti eder zein indartsu hau bere habitateko superharraparia da eta haren harrapakinen artean nagi hiruhatzak, tximino orrolari gorria, kaputxino tximinoa eta mota askotako ugaztun ertainak daude, koatia besteak beste. Sarritan narrasti mota batzuk ere ehizatzen ditu, iguana berdea eta sugeak hain justu ere. Bera baino txikiago diren hegaztiak orokorrean bizkorregiak dira harrapakin bihurtzeko eta beraz ez dira bere menuan sartzen.

 Sinbologia 
Panamako ikur nazionala da eta herri horren armarrian agertzen da, Panamaz gain Venezuelan sinbologia berezia du arrano honek, eta 2008ko urtarrilean herrialde horretako 10 bolibar indartsuen azalean agertu zen bertoko indigena famatuenarekin batera, Guaicaipuro jauntxoarekin. Hori ez ezik, Venezuelako banku zentralean billete horri erreferentzia eginez, arrano miresgarri honen historia eta deskribapena agertzen da.

 Iraute egoera 
Ia arriskuan dagoen animalia da arriskuan dauden animalien zerrendaren arabera, eta bere desagerpenaren arrisku nagusia basoen suntsipena da.

 Erreferentziak 

 Ikus, gainera 
 Harpia
 Accipitridae

 Kanpo estekak 
 World Bird Names

Kategoria:Accipitridae
Kategoria:Hego Amerikako fauna
Kategoria:Kolonbiako hegaztiak
Kategoria:Venezuelako hegaztiak
Kategoria:Amazonasko hegaztiak
Kategoria:Brasilgo hegaztiak
Kategoria:Guianetako hegaztiak
Kategoria:Lineok deskribatutako taxonak